2.3 การประกอบธุรกิจของแต่ละสายผลิตภัณฑ์

( 1 ) ลักษณะผลิตภัณฑ์หรือบริการ

บริการหลักของบริษัทมี 4 ประเภทคือ

1. การประกันภัยรถยนต์

1.1 การประกันภัยรถยนต์ตามพระราชบัญญัติคุ้มครองผู้ประสบภัยจากรถ พ.ศ.2535

1.2 การประกันภัยรถยนต์ประเภท 3 หรือคุ้มครองความรับผิดชอบต่อบุคคลภายนอก

คือการประกันที่ขยายความคุ้มครองจากข้อ 1.1 ให้รวมไปถึงทรัพย์สินบุคคล

ภายนอก

3.  การประกันภัยรถยนต์ประเภท 2 คือการประกันที่คุ้มครองถึงข้อ 1.1, 1.2

และขยายความคุ้มครองรวมไปถึงความสูญหาย และไฟไหม้ของตัวรถยนต์

ที่ทำประกัน

4.  การประกันภัยรถยนต์ประเภท 1 หรือคุ้มครองรวม คือการประกันที่คุ้มครองถึง

ข้อ 1.1, 1.2, 1.3 และขยายความคุ้มครองรวมไปถึงความเสียหายต่อตัวรถยนต์

ที่ทำประกันด้วย

1.5 การประกันภัยรถยนต์ไทยวิวัฒน์ สุพรีม คือการประกันภัยที่คุ้มครองประเภท 3

และความเสียหายอันเกิดจากการชนกับยานพาหนะทางบกในวงเงินจำกัด

1.6 การประกันภัยรถยนต์ไทยวิวัฒน์ ซูเปอร์สุพรีม คือการประกันภัยที่คุ้มครองประเภท 2

และความเสียหายอันเกิดจากการชนกับยานพาหนะทางบกในวงเงินจำกัด

2. การประกันอัคคีภัยคือ การทำสัญญารับเสี่ยงภัยโดยบริษัทตกลงจะชดใช้ค่าสินไหม

  ทดแทนแก่ผู้เอาประกันในกรณีที่ทรัพย์สินที่เอาประกัน ได้เกิดความเสียหายอันเนื่อง

  มาจากเพลิงไหม้ หรือฟ้าผ่า รวมทั้งการระเบิดของแก๊สที่ใช้ประกอบการอุปโภคบริโภค

  3. การประกันภัยทางทะเลและขนส่งคือ การทำสัญญารับเสี่ยงภัยโดยบริษัทตกลงชดใช้

  ค่าสินไหมทดแทนแก่ผู้เอาประกันในกรณีที่ทรัพย์สินที่เอาประกันได้เกิดความเสียหาย

  อันเนื่องมาจากการขนส่ง

  4. การประกันภัยเบ็ดเตล็ด ซึ่งประกอบด้วยการประกันวินาศภัยอีกมากมายหลายประเภท

  เช่น การประกันอุบัติเหตุส่วนบุคคล, การประกันอุบัติเหตุเดินทาง, การประกันสุขภาพ,

  การประกันภัยชดเชยรายได้, การประกันภัยโรคร้ายแรง, การประกันการเสี่ยงภัยระหว่าง

  ก่อสร้าง, การประกันโจรกรรม เป็นต้น

 ( 2 ) ตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์ และบริการที่สำคัญ

กลยุทธ์ในการแข่งขันการให้บริการที่รวดเร็ว, สะดวกพร้อมกับสร้างความประทับใจให้กับ

ผู้เอาประกัน และประชาสัมพันธ์ให้รู้จักบริษัทมากขึ้น และใช้เทคโนโลยีการสื่อสารทันสมัย

ทุกรูปแบบ และฝึกอบรมให้พนักงานมีคุณภาพตลอดเวลา

 จุดเด่น

- เป็นบริษัทที่ดำเนินการด้านการประกันภัยรถยนต์มายาวนานเกือบจะที่สุดในบรรดา

  บริษัทประกันภัยในปัจจุบัน ซึ่งทำให้มีประสบการณ์ในการให้บริการแก่ผู้เอาประกันภัย

  และผู้เกี่ยวข้อง พร้อมกับมีฐานข้อมูลในการกำหนดการรับประกันภัยที่ค่อนข้างสมบูรณ์

  - ฐานลูกค้าที่ค่อนข้างจะยาวนานกับทางบริษัท

  - มีวัฒนธรรมของบริษัทที่เข้าใจความต้องการของลูกค้า และผู้เกี่ยวข้องเป็นอย่างดี

  ซึ่งทำให้ลูกค้าและ ผู้เกี่ยวข้องประทับใจกับการให้บริการของบริษัท

  - บริษัทมีฐานลูกค้าที่ค่อนข้างจะมีการกระจายที่ดี กอปรกับเงินกองทุนของบริษัท

ที่ค่อนข้างมาก ทำให้บริษัทมีความสามารถในการที่จะรับเสี่ยงภัยไว้เองได้ค่อนข้างสูง

 จุดด้อย

  - งานของทางบริษัทเป็นงานที่มาจากการตลาดโดยตรง ไม่มีงานที่ได้รับจากความสัมพันธ์

  ของการถือหุ้น ( CAPTIVE BUSINESS )

 ลูกค้ากลุ่มเป้าหมายของบริษัท

เนื่องจากงานประกันภัยที่เป็นงานด้านอุตสาหกรรมใหญ่ๆ นั้น ส่วนใหญ่จะเป็นการประกันภัย

กับบริษัทประกันภัยที่มีความสัมพันธ์กันในรูปของการลงทุน ดังนั้นจากโครงสร้างของบริษัท

ทางบริษัทมีเป้าหมายในการที่จะทำการตลาดในกลุ่มลูกค้ารายย่อย หรือขนาดกลางซึ่งจะมี

ความอิสระในการเลือกบริษัทประกันภัยค่อนข้างสูง ทำให้จุดเด่นในการให้บริการของบริษัท

สามารถมีอิทธิพลต่อการตัดสินใจได้สูง

(ข) ภาวะการแข่งขัน

ในปี 2550 เศรษฐกิจได้ชะลอตัวกว่าที่คาดจากปัจจัยภายในประเทศเป็นหลัก

ทั้งความเชื่อมั่นของผู้บริโภคที่ลดต่ำลงอย่างต่อเนื่องตามปัญหาเศรษฐกิจการเมืองที่ยัง

ไม่คลี่คลาย และการลงทุนในโครงการขนาดใหญ่ทั้งภาครัฐและเอกชนที่ล่าช้าออกไป

แม้ว่าอัตราดอกเบี้ยในประเทศได้อ่อนตัวลง อีกทั้งยังมีปัจจัยลบจากภายนอกประเทศ

คือราคาน้ำมันในตลาดโลกที่เริ่มปรับตัวสูงขึ้น ส่งผลให้เบี้ยประกันวินาศภัยไทยขยายตัว

ประมาณ 5.91% โดยมีเบี้ยประกันภัยรวมอยู่ที่ 100,708 ล้านบาท

 

 ตารางเบี้ยประกันภัยรับของการประกันวินาศภัยทั้งระบบโดยตรงแยกตามประเภทของการประกันภัย 

[TABLE]

( 3 ) การจัดหาผลิตภัณฑ์หรือบริการ

(ก) แหล่งที่มาของเงินทุน

  ธุรกิจประกันวินาศภัยมีรายได้หลักจากเบี้ยประกันภัย กรมธรรม์ประกันภัยเป็นผลิตภัณฑ์ของบริษัท
  ซึ่งกระทำผ่านตัวกลางได้ 3 วิธีดังนี้:-

1. การจำหน่ายผ่าน ตัวแทนประกันวินาศภัยในพระราชบัญญัติประกันวินาศภัย พ.ศ. 2535

มาตรา 4 ได้ให้คำจำกัดความไว้ว่า “ตัวแทนประกันวินาศภัย หมายความว่า ผู้ซึ่งบริษัท

มอบหมายให้ทำการชักชวนให้บุคคลทำสัญญาประกันภัยกับบริษัท”

2. การจำหน่ายผ่าน นายหน้าประกันภัยในพระราชบัญญัติประกันวินาศภัย พ.ศ. 2535

มาตรา 4 ได้ให้คำจำกัดความไว้ว่า “นายหน้าประกันวินาศภัยหมายความว่า ผู้ซึ่งชี้ช่อง

หรือจัดการให้บุคคลทำสัญญาประกันภัยกับบริษัท โดยหวังบำเหน็จเนื่องจากการนั้น”

3. การจำหน่ายตรงโดยอาศัยพนักงานของบริษัท

(ข) ความสามารถในการดำรงอัตราส่วนตามประเภทธุรกิจ

บริษัทได้ดำรงเงินกองทุนขณะที่ประกอบธุรกิจประกันวินาศภัยเป็นจำนวนไม่น้อยกว่า

ร้อยละ 10 ของเบี้ยประกันภัยสุทธิที่ได้รับทั้งหมดสำหรับปีปฏิทินที่ผ่านมา และไม่ต่ำกว่า

30 ล้านบาท ตามพระราชบัญญัติประกันวินาศภัย 2535 โดย ณ วันที่ 31 ธันวาคม 2550

บริษัทได้มีเงินกองทุนตามราคาบัญชีคิดเป็น 664,801,343 บาท

(ค) สภาพคล่อง

การบริหารสภาพคล่องสำหรับเบี้ยประกันภัยรับของบริษัทต่อค่าสินไหมทดแทน

ได้มีสัดส่วนที่เหมาะสม โดยในปี 2550 อัตราค่าสินไหมทดแทนต่อเบี้ยประกันภัยรับ

ที่ถือเป็นรายได้ คิดเป็นร้อยละ 61.04 ซึ่งลดลงจากปี 2549 ถึงร้อยละ 0.8